ད་དུང་ཁོང་གིས་ཞིབ་འཇུག་བྱས་དང་བྱེད་པ་དག་ནི་མི་རིགས་དང་ས་ཕྱོགས་རིས་གཅོད་དང་དུང་ཞེན་སོགས་ཀྱི་དབང་དུ་མ་སོང་བར་སློབ་གསོ་རིག་པའི་ཆོས་ཉིད་དང་སྒོ་བསྟུན།རང་རྒྱལ་དང་བོད་ཡུལ་གྱི་སློབ་གསོའི་དངོས་དོན་གཞིར་བཟུང་།ད་ལྟ་དང་མ་འོངས་དུས་རབས་ཀྱི་འཕེལ་ཕྱོགས་དང་མཁོ་གལ་དམིགས་སུ་བཟུང་ནས་གུ་དོག་དང་འཕྲལ་སེལ་ཙམ་དུ་མ་སོང་བར་གཏིང་ཟབ་མོ་དང་རྒྱང་རིང་གི་ཕུགས་འདུན་གཙིགས་སུ་བཟུང་ནས་བོད་ཡུལ་སློབ་གསོ་རྒྱུན་སྲིང་ངང་འཕེལ་རྒྱས་འགྲོ་བར་གཞུང་ལུགས་དང་ལག་ལེན་གཉིས་ཆ་ནས་གཏིང་ཟབ་པའི་ཞིབ་འཇུག་དང་ཐབས་ལམ་རྩད་ཞིབ་བྱས་ཡོད་པ་མ་ཟད།ཁ་ཕྱོགས་ཡང་དག་མ་རྙེད་པའི་བོད་ཡུལ་སློབ་གསོ་དེ་ཉིད་ཕམ་ཁ་དང་ཉེན་ཁའི་ལམ་དུ་མི་འགྲོ་བར་རྒྱུན་སྲིང་མུ་སྤེལ་ཐུབ་པར་ཁ་ཕྱོགས་དང་ལམ་སྟོན་གསལ་བོར་བྱ་ཐུབ་ཆེད་བསམ་གཞིག་དང་ཉམས་ཞིབ་གཏིང་ཕྱིན་པ་གནང་འདུག